Source: https://ce2mes.seka.sk/stranka/upozornenie-pre-prevadzkovatelov-traktorov
Timestamp: 2019-10-21 21:03:05+00:00

Document:
S-EKA, spol. s r.o. | Upozornenie pre prevádzkovateľov traktorov
Podľa ustanovenia § 47 ods. 1 písm. f) vyhlášky MDPT SR č. 578/2006 Z. z., ktorou sa ustanovujú podrobnosti o niektorých ustanoveniach zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov (ďalej len „vyhláška č. 578/2006 Z. z.“) technickej kontrole pravidelnej podlieha vozidlo kategórie T a R v lehote štyroch rokov po jeho prvom prihlásení do evidencie a potom periodicky v dvojročných lehotách.
Obdobná povinnosť pre prevádzkovateľov vozidiel je ustanovená v § 67 ods. 1 písm. e) vyhlášky č. 578/2006 Z. z., kde sa stanovuje povinnosť podrobiť emisnej kontrole pravidelnej vozidlo kategórie T v lehote štyroch rokov po jeho prvom prihlásení do evidencie a potom periodicky v dvojročných lehotách.
Vozidlá kategórie T a R podľa ustanovenia § 104 ods. 1 písm. b) vyhlášky č. 578/2007 Z. z. podliehajú prvýkrát technickej kontrole pravidelnej počnúc 1. januárom 2009 a vozidlá kategórie T podľa ustanovenia § 104 ods. 6 vyhlášky č. 578/2006 Z. z. podliehajú prvýkrát emisnej kontrole pravidelnej počnúc 1. januárom 2009.
Upozorňujeme prevádzkovateľov vozidiel uvedených kategórií na splnenie si tejto povinnosti, ak vozidlo takýmto kontrolám podlieha, nakoľko podľa ustanovenia § 21 ods. 2 zákona č. 725/2004 Z. z. prevádzkovateľ vozidla nesmie v premávke na pozemných komunikáciách prevádzkovať vozidlo, ktoré nemá platné osvedčenie o technickej kontrole a platné osvedčenie o emisnej kontrole a podľa ustanovení § 52 ods. 7 a § 70 ods. 3 zákona č. 725/2004 Z. z. sa vodič vozidla preukazuje kontrolným orgánom vyznačeným osvedčením o technickej (emisnej) kontrole a vyznačenou (perforovanou) kontrolnou nálepkou.

References: § 47
 § 67
 § 104
 § 104
 § 21
 § 52
 § 70